Rikunarita-ORG/Wikinium huggingface dataset:
# গেল সন্ডারগার্ড
সংক্ষিপ্ত ইউআরএল

| গেল সন্ডারগার্ড |
| --- |
| Gale Sondergaard |
| প্রচারণামূলক ছবিতে সন্ডারগার্ড |
| জন্ম | এডিথ হোম সন্ডারগার্ড (১৮৯৯-০২-১৫)১৫ ফেব্রুয়ারি ১৮৯৯ লিচফিল্ড, মিনেসোটা, মার্কিন যুক্তরাষ্ট্র |
| মৃত্যু | ১৪ আগস্ট ১৯৮৫(1985-08-14) (বয়স ৮৬) উডল্যান্ড হিলস, ক্যালিফোর্নিয়া, মার্কিন যুক্তরাষ্ট্র |
| মৃত্যুর কারণ | সেরেব্রোভাস্কুলার থ্রম্বোসিস |
| সমাধি | ভস্ম প্রশান্ত মহাসাগরে ছড়িয়ে দেওয়া হয় |
| পেশা | অভিনেত্রী |
| কর্মজীবন | ১৯৩৬-১৯৮৩ |
| দাম্পত্য সঙ্গী | নিল ওম্যালি  (বি. ১৯২২; বিচ্ছেদ. ১৯৩০) হার্বার্ট জে. বিবারম্যান  (বি. ১৯৩০; মৃ. ১৯৭১) |
| সন্তান | ২ |

**গেল সন্ডারগার্ড** (ইংরেজি: Gale Sondergaard; জন্ম: **এডিথ হোম সন্ডারগার্ড**, ১৫ ফেব্রুয়ারি ১৮৯৯ - ১৪ আগস্ট ১৯৮৫) ছিলেন একজন মার্কিন অভিনেত্রী। তিনি মঞ্চে অভিনয়ের মধ্য দিয়ে তার কর্মজীবন শুরু করেন এবং ১৯৩৬ সালে চলচ্চিত্রে কাজ শুরু করেন। তিনি *অ্যান্থনি অ্যাডভার্স* (১৯৩৬) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনিই এই বিভাগে অস্কার বিজয়ী প্রথম অভিনেত্রী। পরবর্তী কালে তিনি *অ্যানা অ্যান্ড দ্য কিং অব সিয়াম* (১৯৪৬) ছবিতে অভিনয় করে তার দ্বিতীয় অস্কারের মনোনয়ন লাভ করেন।

সন্ডারগার্ড ১৯৩০-এর দশকের শেষভাগ এবং ১৯৪০-এর দশকে চলচ্চিত্রে পার্শ্ব চরিত্রে নিয়মিত অভিনয় করতেন। এই সময়ে তার অভিনীত উল্লেখযোগ্য চলচ্চিত্রসমূহ হল *দ্য ক্যাট অ্যান্ড দ্য ক্যানারি* (১৯৩৯), *দ্য মার্ক অব জরো* (১৯৪০), এবং *দ্য লেটার* (১৯৪০)। ১৯৪০-এর দশকের শেষভাগ থেকে তার চলচ্চিত্রে কাজ স্থিমিত হয়ে আসে।

সন্ডারগার্ড পরিচালক হার্বার্ট বিবারম্যানের সাথে বিবাহ বন্ধনে আবদ্ধ হন এবং ১৯৫০-এর দশকের শুরুর দিকে বিবারম্যান কমিউনিজমের অপরাধে দোষী সাব্যস্ত হলে তার পাশে ছিলেন। তিনি বিবারম্যানের সাথে নিউ ইয়র্ক সিটিতে চলে যান এবং মঞ্চে কাজ শুরু করেন। ১৯৬০-এর দশকের শেষভাগে তিনি মাঝে মাঝে চলচ্চিত্র ও টেলিভিশনে কাজ করতেন। তিনি লস অ্যাঞ্জেলেসে ফিরে আসেন এবং সেখানে সেরেব্রোভাস্কুলার থ্রম্বোসিসে আক্রান্ত হয়ে মৃত্যুবরণ করেন।

## প্রারম্ভিক জীবন

এডিথ হোম সন্ডারগার্ড ১৮৯৯ সালের ১৫ই ফেব্রুয়ারি মিনেসোটার লিচফিল্ডে জন্মগ্রহণ করেন। তার পিতা হান্স সন্ডারগার্ড ও মাতা ক্রিস্টিন (হোম) সন্ডারগার্ড। তার দুজনেই ডেনীয়-মার্কিন ছিলেন। হান্স মিনেসোটা বিশ্ববিদ্যালয়ে অধ্যাপনা করতেন। সন্ডারগার্ড এই বিশ্ববিদ্যালয়ের মিনিয়াপোলিস স্কুল অব ড্রামাটিক আর্টসের নাট্যতত্ত্ব বিষয়ের শিক্ষার্থী ছিলেন।

## পুরস্কার ও মনোনয়ন

একাডেমি পুরস্কার
* **বিজয়ী**: শ্রেষ্ঠ পার্শ্ব অভিনেত্রী - *অ্যান্থনি অ্যাডভার্স* (১৯৩৬)
* **মনোনীত**: শ্রেষ্ঠ পার্শ্ব অভিনেত্রী - *অ্যানা অ্যান্ড দ্য কিং অব সিয়াম* (১৯৪৬)

## তথ্যসূত্র

## বহিঃসংযোগ

* ইন্টারনেট অফ-ব্রডওয়ে ডেটাবেজে গেল সন্ডারগার্ড (ইংরেজি)
* ইন্টারনেট ব্রডওয়ে ডেটাবেজে গেল সন্ডারগার্ড (ইংরেজি)
* ইন্টারনেট মুভি ডেটাবেজে গেল সন্ডারগার্ড  (ইংরেজি)
* টার্নার ক্লাসিক মুভিজ ডেটাবেজে গেল সন্ডারগার্ড (ইংরেজি)
* রটেন টম্যাটোসে গেল সন্ডারগার্ড (ইংরেজি)

* ফাইন্ড এ গ্রেইভে গেল সন্ডারগার্ড  (ইংরেজি)
# ব্রেন্ডা ফ্রিকার

| ব্রেন্ডা ফ্রিকার |
| --- |
| Brenda Fricker |
| ১৯৯০ সালে একাডেমি পুরস্কার হাতে ফ্রিকার (বামে) |
| জন্ম |  (1945-02-17) ১৭ ফেব্রুয়ারি ১৯৪৫ ডাবলিন, আয়ারল্যান্ড |
| পেশা | অভিনেত্রী |
| কর্মজীবন | ১৯৬৪-২০১৪ |
| দাম্পত্য সঙ্গী | ব্যারি ডেভিস  (বি. ১৯৭৯; মৃ. ১৯৮৮) |

**ব্রেন্ডা ফ্রিকার** (ইংরেজি: Brenda Fricker; জন্ম: ১৭ ফেব্রুয়ারি ১৯৪৫) হলেন একজন আইরিশ অভিনেত্রী। তিনি ত্রিশটির অধিক চলচ্চিত্র ও টেলিভিশন নাটকে অভিনয় করেছেন। তিনি *মাই লেফট ফুট* (১৯৮৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল *হোম অ্যালোন টু: লস্ট ইন নিউ ইয়র্ক* (১৯৯২), *সোয়ান* (১৯৯৬), *দ্য ওয়ার ব্রাইড* (২০০১), *ভেরোনিকা গেরিন* (২০০৩), *ইনসাইড আই অ্যাম ড্যান্সিং* (২০০৪), এবং *আলবার্ট নবস* (২০১১)। ২০১৪ সালে তিনি অভিনয় থেকে সাময়িকভাবে অবসর নেন।

## প্রারম্ভিক জীবন

ফ্রিকার ১৯৪৫ সালের ১৭ই ফেব্রুয়ারি আয়ারল্যান্ডের ডাবলিনে জন্মগ্রহণ করেন। তার পিতা ডেসমন্ড ফ্রেডরিক ফ্রিকার ছিলেন কৃষি অধিদপ্তরের কর্মকর্তা ও *দি আইরিশ টাইমস*-এর সাংবাদিক এবং মাতা বিনা (জন্মনাম: মার্ফি) ছিলেন স্ট্র্যাটফোর্ড কলেজের শিক্ষক। কৈশোরে তিনি তার পিতার পদাঙ্ক অনুসরণ করে সাংবাদিকতায় কর্মজীবন গড়তে চেয়েছিলেন।

অভিনয় জীবন শুরুর পূর্বে তিনি *দি আইরিশ টাইমস*-এর শিল্পকলা বিভাগের সহ-সম্পাদক ছিলেন এবং প্রতিবেদক হওয়ার ইচ্ছা পোষণ করতেন। ১৯ বছর বয়সে তিনি হঠাৎ করেই অভিনয়ের সুযোগ পান এবং ১৯৬৪ সালে উইলিয়াম সমারসেট মমের উপন্যাস অবলম্বনে নির্মিত *অব হিউম্যান বন্ডেজ* চলচ্চিত্রে ছোট অনুল্লেখ্য চরিত্রে অভিনয় করেন। পরবর্তী কালে তিনি আয়ারল্যান্ডের প্রথম সোপ অপেরা *টোলকা রো*-এ অভিনয় করেন।

## কর্মজীবন

ফ্রিকার *মাই লেফট ফুট* (১৯৮৯) চলচ্চিত্রে অভিনয় করে আন্তর্জাতিক অঙ্গনে প্রশংসিত হন। এই ছবিত ড্যানিয়েল ডে-লুইস অভিনীত ক্রিস্টি ব্রাউন চরিত্রে মায়ের ভূমিকায় অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। তিনি প্রথম আইরিশ অভিনেত্রী হিসেবে এই পুরস্কার অর্জন করেন। এছাড়া তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং লস অ্যাঞ্জেলেস ফিল্ম ক্রিটিকস অ্যাসোসিয়েশন পুরস্কার অর্জন করেন। পরের বছর তিনি *মাই লেফট ফুট* ছবির রচয়িতা ও পরিচালক জিম শেরিডানের *দ্য ফিল্ড* ছবিতে রিচার্ড হ্যারিসের বিপরীতে ম্যাগি ম্যাকাবি চরিত্রে অভিনয় করেন।

অস্কার বিজয়ের পর ফ্রিকার হলিউডের কয়েকটি বড় বাজেটের চলচ্চিত্রে কাজ করেন, তন্মধ্যে উল্লেখযোগ্য হল ক্রিসমাস ক্লাসিক *হোম অ্যালোন টু: লস্ট ইন নিউ ইয়র্ক* (১৯৯২)। ১৯৯৩ সালে তিনি *সো আই ম্যারিড অ্যান এক্স মার্ডারার* ছবিতে মাইক মেয়ার্স অভিনীত উয়িকলি ওয়ার্ল্ড নিউজের চার্লি ম্যাকেঞ্জি চরিত্রের মা ম্যারি ম্যাকেঞ্জি চরিত্রে এবং ১৯৯৪ সালে পারিবারিক হাস্যরসাত্মক *অ্যাঞ্জেলস ইন দ্য আউটফিল্ড* ছবিতে জোসেফ গর্ডন-লেভিটের চরিত্রের মাতৃস্বরূপ তত্ত্বাবধায়ক চরিত্রে অভিনয় করেন।

## তথ্যসূত্র

## বহিঃসংযোগ

* ইন্টারনেট মুভি ডেটাবেজে ব্রেন্ডা ফ্রিকার  (ইংরেজি)
* রটেন টম্যাটোসে ব্রেন্ডা ফ্রিকার (ইংরেজি)
# বিয়া রিচার্ডস
সংক্ষিপ্ত ইউআরএল

| বিয়া রিচার্ডস |
| --- |
| Beah Richards |
| *দ্য বিল কজবি শো* (১৯৭০)-এ রিচার্ডস |
| জন্ম | বেউলা এলিজাবেথ রিচার্ডসন (১৯২০-০৭-১২)১২ জুলাই ১৯২০ ভিকসবার্গ, মিসিসিপি, মার্কিন যুক্তরাষ্ট্র |
| মৃত্যু | সেপ্টেম্বর ১৪, ২০০০(2000-09-14) (বয়স ৮০) ভিকসবার্গ, মিসিসিপি, মার্কিন যুক্তরাষ্ট্র |
| মাতৃশিক্ষায়তন | ডিলার্ড বিশ্ববিদ্যালয় |
| পেশা | অভিনেত্রী |
| কর্মজীবন | ১৯৫৫-২০০০ |
| দাম্পত্য সঙ্গী | হিউ হ্যারেল জুনিয়র (বিচ্ছেদ) |

**বিয়া রিচার্ডস** নামে পরিচিত **বেউলা এলিজাবেথ রিচার্ডসন** (১২ জুলাই ১৯২০ - ১৪ সেপ্টেম্বর ২০০০) একজন মার্কিন অভিনেত্রী ছিলেন। তিনি মঞ্চ, চলচ্চিত্র ও টেলিভিশনে অভিনয় করেছেন। পাশাপাশি তিনি একজন কবি, নাট্যকার ও লেখক ছিলেন।

রিচার্ডস ১৯৬৮ সালের *গেজ হুজ কামিং টু ডিনার'* চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তিনি ১৯৬৫ সালের *দি অ্যামেন কর্নার* মঞ্চনাটকে অভিনয় করে একটি টনি পুরস্কারের মনোনয়ন লাভ করেন। এছাড়া তিনি ১৯৮৮ সালের *ফ্র্যাঙ্ক্‌স প্লেস* টেলিভিশন ধারাবাহিকে ও ২০০০ সালে *দ্য প্র্যাকটিস* টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন।

## প্রারম্ভিক জীবন

রিচার্ডস ১৯২০ সালের ১২ই জুলাই মিসিসিপির ভিকসবার্গে জন্মগ্রহণ করেন। তার জন্মনাম বেউলা এলিজাবেথ রিচার্ডসন। তার মাতা একজন দর্জি ছিলেন এবং পিতা একজন ব্যাপটিস্ট যাজক ছিলেন। ১৯৪৮ সালে তিনি নিউ অর্লিন্সের ডিলার্ড বিশ্ববিদ্যালয় থেকে স্নাতক সম্পন্ন করেন এবং দুই বছর পর তিনি নিউ ইয়র্ক সিটিতে পাড়ি জমান। ১৯৫৫ সালে অফ-ব্রডওয়ে মঞ্চে *টেক আ জায়ান্ট স্টেপ* নাটকে ৮৪ বছর বয়সী দাদীমার চরিত্রে অভিনয়ের মধ্য দিয়ে তিনি তার কর্মজীবন শুরু করেন। তিনি ব্রডওয়ের মৌলিক নাটক *পার্লি ভিক্টোরিয়াস*, *দ্য মিরাকল ওয়ার্কার* এবং *আ রাইসিন ইন দ্য সান*-এ অভিনয় করেন।

## কর্মজীবন

রিচার্ডস ১৯৬৫ সালে জেমস বল্ডউইনের *দি অ্যামেন কর্নার* মঞ্চনাটকে অভিনয় করে একটি টনি পুরস্কারের মনোনয়ন লাভ করেন। তিনি ১৯৬৭ সালে *গেজ হুজ কামিং টু ডিনার* চলচ্চিত্রে সিডনি পোয়াটিয়ের মায়ের চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *হারি সানডাউন*, *দ্য গ্রেট হোয়াইট হোপ*, *বিলাভড* এবং *ইন দ্য হিট অব দ্য নাইট*।

তিনি একাধিক টেলিভিশন অনুষ্ঠান ও নাটকে অতিথি চরিত্রে অভিনয় করেছেন, তন্মধ্যে রয়েছে *বিউটি অ্যান্ড দ্য বিস্ট*, *দ্য বিল কজবি শো*, *স্যানফোর্ড অ্যান্ড সন*, *বেনসন*, *ডিজাইনিং উইমেন*, *দ্য প্র্যাকটিস*, *দ্য বিগ ভ্যালি*, *ইআর*। তিনি ১৯৮৮ সালের *ফ্র্যাঙ্ক্‌স প্লেস* টেলিভিশন ধারাবাহিকে ও ২০০০ সালে *দ্য প্র্যাকটিস* টেলিভিশন ধারাবাহিকে অভিনয় করে সেরা অতিথি অভিনেত্রী বিভাগে দুটি প্রাইমটাইম এমি পুরস্কার অর্জন করেন।

## মৃত্যু

রিচার্ডস এম্ফিসেমায় ভুগে এমি পুরস্কার বিজয়ের মাত্র চারদিন পরে ২০০০ সালের ১৪ই সেপ্টেম্বর ৮০ বছর বয়সে মিসিসিপির ভিকসবার্গে মৃত্যুবরণ করেন।

## তথ্যসূত্র

## বহিঃসংযোগ

* ইন্টারনেট অফ-ব্রডওয়ে ডেটাবেজে বিয়া রিচার্ডস  (ইংরেজি)
* ইন্টারনেট ব্রডওয়ে ডেটাবেজে বিয়া রিচার্ডস  (ইংরেজি)
* ইন্টারনেট মুভি ডেটাবেজে বিয়া রিচার্ডস  (ইংরেজি)
* ফাইন্ড এ গ্রেইভে বিয়া রিচার্ডস  (ইংরেজি)
# লেখ ওয়ালেন্সা
সংক্ষিপ্ত ইউআরএল

| মহামান্য লেখ ওয়ালেন্সা / Lech Wałęsa GCB OMRI RoKavKMO GCollH GColL |
| --- |
|  |
|  |
| পোল্যান্ডের রাষ্ট্রপতি ২য় পোল্যান্ডের তৃতীয় প্রজাতন্ত্রের রাষ্ট্রপতি ১ম নির্বাচিত তৃতীয় প্রজাতন্ত্রের রাষ্ট্রপতি |
| **কাজের মেয়াদ** ডিসেম্বর ২২ ১৯৯০ – ডিসেম্বর ২২ ১৯৯৫ |
| প্রধানমন্ত্রী | Tadeusz Mazowiecki, Jan Krzysztof Bielecki, Jan Olszewski, Waldemar Pawlak, Hanna Suchocka, Józef Oleksy |
| পূর্বসূরী | Wojciech Jaruzelski (in country) Ryszard Kaczorowski (in exile) |
| উত্তরসূরী | Aleksander Kwaśniewski |
| প্রথম ভ্রাতৃত্বের সভাপতি |
| **কাজের মেয়াদ** ১৯৮০ – ডিসেম্বর ১২ ১৯৯০ |
| পূর্বসূরী | N/A |
| উত্তরসূরী | Marian Krzaklewski |
|  |
| ব্যক্তিগত বিবরণ |
| জন্ম |  (1943-09-29) ২৯ সেপ্টেম্বর ১৯৪৩ Popowo, Poland |
| রাজনৈতিক দল | ভ্রাতৃত্ব |
| দাম্পত্য সঙ্গী | Danuta Wałęsa |
| জীবিকা | ইলেকট্রিশিয়ান |
| ধর্ম | রোমীয় চার্চের বিশ্বাস |
| স্বাক্ষর |  |

**লেখ ওয়ালেন্সা** (পোলীয় ভাষা: Lech Wałęsa পোলীয় উচ্চারণ: [ˈlɛx vaˈwɛ̃sa]  [[:Media:Pl-Lech\_Wałęsa.ogg|]] ) (জন্ম: সেপ্টেম্বর ২৯, ১৯৪৩) একজন পোলিশ রাজনীতিবিদ, শ্রমিক নেতা ও মানবাধিকার কর্মী। তিনি পোল্যান্ডের শ্রমিক সংগঠন সলিডারিটির প্রতিষ্ঠাতা, যা ছিলো তদানীন্তন সোভিয়েত ইউনিয়ন-ঘেঁষা দেশগুলোর প্রথম স্বতন্ত্র শ্রমিক সংগঠন। তিনি ১৯৮৩ সালে নোবেল শান্তি পুরস্কার লাভ করেন। পোল্যান্ডের রাষ্ট্রপতি হিসাবে তিনি ১৯৯০ হতে ১৯৯৫ সাল পর্যন্ত দায়িত্ব পালন করেন।

## প্রারম্ভিক জীবন

ওয়ালেন্সা পেশায় একজন ইলেক্ট্রিশিয়ান ছিলেন, যিনি উচ্চ শিক্ষায় শিক্ষিত ছিলেন না। গিদানস্ক সিপইয়ার্ডে কাজ শুরু করার পরেই তিনি সেখানে ট্রেড-ইউনিয়নের আন্দোলনের সাথে জড়িত হন। এ কারণে পোলীয় কমিউনিস্ট সরকার তাকে আটক করে নির্যাতন করে এবং ১৯৭৬ সালে চাকুরীচ্যুত হন। তিনি বেশ কয়েকবার গ্রেফতার হন। ১৯৮০ সালের আগস্ট মাসে ধর্মঘটরত কর্মী এবং সরকারের মধ্যে আপোস-আলোচনায় তিনি সহায়ক ভূমিকা পালন করেন। তিনি সলিডারিটি ট্রেড-ইউনিয়ন আন্দোলনের অন্যতম প্রতিষ্ঠাতা হিসেবে বিবেচিত হন।

## পুরস্কার ও সম্মাননা

* নোবেল শান্তি পুরস্কার

## তথ্যসূত্র

## বহিঃসংযোগ

### ফিল্ম

* Signing of the Gdansk Agreement
* Presidential Inauguration
* Speech at the National Press Club on Nov.16 1989, from C-SPAN video archive

### অন্যান্য

* Stephen Engelberg, Man in the News; The Grandmaster of Polish Politics: Lech Walesa, New York Times, December 11, 1990
* Stefan Chwin, God must have parachuted him to Earth originally published in Tygodnik Powszechny, December 2008
* New Statesman interview with Lech Walesa  ওয়েব্যাক মেশিনে আর্কাইভকৃত ২৬ মার্চ ২০২০ তারিখে by Mark Seddon
* Wałęsa speech (mp3)
* Lech Walesa – Nobel Lecture
* BBC interview with Lech Walesa on the 25th anniversary of the founding of Solidarity
* Interview on WTTW
* Lech Wałęsa Institute
* The Shaming of Lech Walesa: Why the defeater of communism finds himself defeated by ex-communists—and why he and the American public haven't noticed  ওয়েব্যাক মেশিনে আর্কাইভকৃত ৪ মার্চ ২০১৬ তারিখে Agnieszka Tennant, Books & Culture magazine, 2002
* Lech Walesa, NNDB.com
# অরোরা (দেবী)
সংক্ষিপ্ত ইউআরএল

অরোরা
**অরোরা** (লাতিন: *[awˈroːra]*) লাতিন শব্দে হল ভোর, যা রোমান পুরাণ এবং লাতিন কবিতায় ভোরের দেবী। গ্রিক পুরাণে অরোরাকে এয়স এবং হিন্দু পুরাণে ঊষা ইন্দো-ইউরোপীয় ভোরের দেবী।

## রোমান পুরাণ

রোমাণ পুরাণে অরোরা হল ভোরের দেবী। সে ভোরের আকাশে অপরূপ সুন্দর একজন নারীর প্রতিমূর্তি হয়ে উড়ে বেড়ান আর সূর্যের আগমন ঘোষণা করেন। তার বংশপরিচয় ছিল নমনীয়: ওভিদ এর জন্য, সে সমান হবে *পাল্যানটিস*, পাল্যাসের কন্যা বাচক, অথবা হুপেরিয়ন কন্যা।

অরোরার এক ভাই সূর্য ও এক বোন চাঁদ। তার বেশ কজন পুত্রের মাঝে উল্লেখযোগ্য চারজন হল চারদিকের বাতাস (উত্তর, দক্ষিণ, পূর্ব ও পশ্চিম)। একটি পুরাণ অনুসারে তিনি তার মৃত এক পুত্রের জন্য কাঁদেন আর আকাশে উড়ে বেড়ান। তিনি যখন কাঁদেন তখন তার চোখের জল শিশির হয়ে ঝরে পরে। গ্রিক পুরাণে অরোরার আর এক রূপ হল ইয়স। উইলিয়াম শেকসপিয়র তার বিখ্যাত নাটক "রোমিও অ্যান্ড জুলিয়েট"-এ অরোরার উল্লেখ করেছেন।

তার অন্যতম প্রেমিক ছিলেন টিথোনুস। অরোরা জিউসের কাছে তার প্রেমিকের অমরত্বের অণুরোধ করেছিলেন। কিন্তু তিনি জিউসের কাছে অমর থাকার নিয়মাবলী জেনে নেননি। যার কারণে টিথোনুস অমরত্বের ফল ভোগ করতে ব্যর্থ হন।

## তথ্যসূত্র
# সাই আপসাইলন
সংক্ষিপ্ত ইউআরএল

| Psi Upsilon |
| --- |
| ΨΥ |
|  |
| প্রতিষ্ঠিত | ২৪ নভেম্বর ১৮৩৩ (1833-11-24) Union College |
| ধরন | Social |
| সুযোগ | Canada United States |
| মিশন বিবৃতি | United in friendship, Psi Upsilon members aspire to moral, intellectual and social excellence in themselves as they seek to inspire these values in society |
| নীতিবাক্য | Unto us has befallen a mighty friendship. |
| রঙ |   Garnet   Gold |
| প্রতীক | Diamond Owl |
| ফুল | Alstroemeria Lily with garnet and gold coloring |
| প্রকাশনা | *The Diamond of Psi Upsilon* |
| অধ্যায় | 49 total, 27 active |
| উপনিবেশ | 0 |
| উপনাম | Psi U |
| সদর দফতর | 3003 East 96th Street Indianapolis, IN USA |
| ওয়েবসাইট | www.psiu.org |

**সাই আপসাইলন** (**ΨΥ**, **Psi U**) ১৮৩৩ সালে ইউনিয়ন কলেজে প্রতিষ্ঠিত একটি ভ্রাতৃসংঘ। প্রাচীনত্বের দিক দিয়ে এটি পঞ্চম। উত্তর অ্যামেরিকার কলেজ এবং বিশ্ববিদ্যালয়গুলোতে এর শাখা রয়েছে।

## তথ্যসূত্র

## বহিঃসংযোগ

* সাই আপসাইলন অনলাইন
# ফ্রিম্যাসনরি

ম্যাসনীয় স্কোয়ার এবং কম্পাস.
(*G বর্ণটি সহ বা ছাড়া পাওয়া যায়*)

**ফ্রিম্যাসনরি** একটি গুপ্ত ভ্রাতৃসংঘ। ফ্রিম্যাসনদের দাবী অনুসারে বর্তমানেও এই সংঘ তথা সমাজের মিলিয়ন মিলিয়ন সদস্য রয়েছে যারা পৃথিবীর বিভিন্ন স্থানে বিভিন্ন রূপে বিরাজমান আছেন। তবে তাত্ত্বিকদের অনেকের মতেই প্রকৃত ফ্রিম্যাসনরির স্থায়িত্বকাল ছিল শলোমনের মন্দির নির্মাণের সময়কাল থেকে মধ্যযুগে ১৬০০ শতাব্দী পর্যন্ত।

ফ্রিম্যাসনরি অথবা ম্যাসনরি গঠিত হয়েছে ভ্রাতৃত্বসুলভ সংগঠন থেকে যাদের চিহ্ন পাওয়া যায় তাদের লোকাল স্টোনম্যাসন থেকে যার শুরু হয়েছে ১৪০০ খ্রিষ্টাব্দ এর শেষের দিক থেকে। স্টোনম্যাসনদের গুণাগুণ এবং মিথষ্ক্রিয়া নিয়ন্ত্রিত হতো তাদের কর্তৃত্ব এবং মক্কেল দ্বারা।
ধারণা করা হয় ফ্রি ম্যাসনরা মূলত নাইটস টেম্পলারদের থেকে এসেছে।

## কয়েকজন বিখ্যাত ফ্রিমেসন্‌স

* জেম্‌স্‌ বিউকানান-মার্কিন যুক্তরাষ্ট্রের ১৫শ প্রেসিডেন্ট (১৮৫৭-১৮৬১) ।
* রবার্ট বার্ন্‌স- স্কটল্যান্ডের জাতীয় কবি।
* মার্ক টোয়েইন-মার্কিন লেখক।
* জর্জ ক্লিনটন-যুক্তরাষ্ট্রের তৃতীয় ভাইস প্রেসিডেন্ট।
* স্যামুয়েল কোল্ট-রিভলভার আবিস্কারক।
* স্যার আর্থার কোনান ডয়েল- ব্রিটিশ চিকিৎসক এবং লেখক।
* জ্যঁ হেনরি ডুন্যান্ট-রেড ক্রসের প্রতিষ্ঠাতা।
* জেম্‌স্‌ গারফিল্ড-যুক্তরাষ্ট্রের ২০তম প্রেসিডেন্ট।
* এডওয়ার্ড গিবন- ব্রিটিশ নাট্যকার এবং অপেরা সুরকার।
* স্যামুয়েল হানিম্যান-হোমিওপ্যাথির আবিস্কারক।
* অ্যান্ড্রু জ্যাকসন- যুক্তরাষ্ট্রের ৭ম প্রেসিডেন্ট।
* অস্কার ওয়াইল্ড- আইরিশ সাহিত্যিক

## তথ্যসূত্র

* ফ্রিম্যাসনরি, এনসাইক্লোপিডিয়া ব্রিটানিকা ১৯১১ সংস্করণের নিবন্ধ।
* হিরামের ওয়েবসাইট  ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে - ব্রাডফোর্ড বিশ্ববিদ্যালয়। ম্যাসনিক উপাদানসমূহের উন্মুক্ত ডাটাবেজ।
* অনলাইনে ম্যাসনিক বইসমূহ - সেন্ট লুইস স্কটিশ রাইট।
* অনলাইনে ম্যাসনিক বই - **পিয়েট্রে-স্টোন্‌স রিভিউ অফ ফ্রিম্যাসনরি** থেকে
* *ফ্রিম্যাসনদের সংবিধান* (১৭৩৪), জেমস অ্যান্ডারসন, বেঞ্জামিন ফ্রাঙ্কলিন, পল রয়েস্টার। নেব্রাস্কা-লিংকন বিশ্ববিদ্যালয়ের লাইব্রেরি কর্তৃক চালু করা হয়েছে।
* *ফ্রিম্যাসনরির রহস্যসমূহ*, উইলিয়াম মরগান লিখিত, গুটেনবের্গ প্রকল্প
* ইংল্যান্ডের ফ্রিম্যাসনরি সংশ্লিষ্ট গ্রন্থাগার ও জাদুঘরের সংযুক্ত গ্রান্ড লজ, লন্ডন
* দ্য সেন্টার ফর রিসার্চ ইনটু ফ্রিম্যাসনরি - শেফিল্ড বিশ্ববিদ্যালয়, যুক্তরাজ্য
# বক্স অফিস

হাওয়াই অঙ্গরাজ্যের মায়্যু দ্বীপে অবস্থিত লাও থিয়েটারের একটি বক্স অফিস
বক্স অফিস বা **টিকেট ঘর** বলতে মূলত একটি স্থানকে নির্দেশ করে যেখানে দর্শক বা জনসাধারণের কাছে কোন আয়োজন বা প্রদর্শনীর প্রবেশাধিকারের অনুমতিপত্র বা টিকেট বিক্রি করা হয়ে থাকে। সাধারণত থিয়েটার মালিকপক্ষ অথবা লগ্নিকারীরা প্রাচীরের অভ্যন্তরে অবস্থান করে একটি সরু ফটক বা গর্তের মাধ্যমে টিকেটসংক্রান্ত লেনদেন সম্পন্ন করে থাকে।

প্রচলিত অর্থে, চলচ্চিত্রের প্রেক্ষাপটে **বক্স অফিস** কথাটি মূলত কোন থিয়েটার অথবা চলচ্চিত্রের ব্যবসায়ের পরিমাণকে নির্দেশ করে থাকে, যেখানে কোন প্রযোজনা যে পরিমাণ অর্থ আয় করতে সক্ষম হয় তার উপর ভিত্তি করে সংশ্লিষ্ট চলচ্চিত্রটি "বক্স অফিস হিট" এবং "বক্স অফিস ফ্লপ" বাক্যাংশের মাধ্যমে ব্যবসায়িকভাবে সফল অথবা বিফল কিনা তা নির্ণয় করা যায়।

## প্রয়োগ

চলচ্চিত্র শিল্পে **বক্স অফিস** এর মাধ্যমে একটি চলচ্চিত্র কি পরিমাণ ব্যবসা করেছে তার পরিমাপ করা হয় মোট টিকিট বিক্রির পরিমাণ অথবা টিকিট বিক্রির মাধ্যমে প্রাপ্ত সমুদয় অর্থের ভিত্তিতে। বক্স অফিস ব্যবসার পরিমাণ নির্ণয় অত্যন্ত গুরুত্বপূর্ণ কেননা এর সাহায্যে চলচ্চিত্রটির প্রতি দর্শকদের আগ্রহ সৃষ্টি হয়। তবে চলচ্চিত্র শিল্পে বক্স অফিসের আলোচনার আড়ালে চলচ্চিত্রটির নান্দনিকতার আলোচনা হারিয়ে যায় বলে মনে করে অনেকে। সারা বিশ্বে "বক্স অফিস", "বক্স অফিস ইন্ডিয়া", "শোবিজডাটা", বক্স অফিস মোজো এর মত ওয়েবসাইটসমূহ বিশ্বব্যাপী চলচ্চিত্র বক্স অফিস রাজস্বের হিসাব প্রকাশ করে থাকে।

 WIKINIUM\_MATH\_PH\_0
* *TWG* এখানে মোট বৈশ্বিক বক্স অফিস গ্রস এবং
* *PB* উৎপাদন বাজেটকে নির্দেশ করে থাকে।

## ব্যুৎপত্তি

**বক্স অফিস** শব্দটি প্রথম ব্যবহৃত হয় ১৭৮৬ সালে সম্ভবত এর দ্বারা থিয়েটারে বক্স বিক্রির পরিমাণ (ব্যক্তিগত আসন এলাকা) বুঝানো হত। ১৯০৪ সালে প্রথম "মোট বিক্রয়" ধারণা শব্দটির সাথে যুক্ত হয়।

## তথ্যসূত্র

## বহিঃসংযোগ
# ন্যান্সি ক্যারল
সংক্ষিপ্ত ইউআরএল

| ন্যান্সি ক্যারল |
| --- |
| Nancy Carroll |
| ১৯৩০ সালে ক্যারল |
| জন্ম | অ্যান ভেরোনিকা লাহিফ (১৯০৩-১১-১৯)১৯ নভেম্বর ১৯০৩ নিউ ইয়র্ক সিটি, মার্কিন যুক্তরাষ্ট্র |
| মৃত্যু | আগস্ট ৬, ১৯৬৫(1965-08-06) (বয়স ৬১) নিউ ইয়র্ক সিটি |
| সমাধি | কালভারি সেমেটারি, কুইন্স, নিউ ইয়র্ক |
| পেশা | অভিনেত্রী, গায়িকা |
| কর্মজীবন | ১৯২৩-১৯৬৫ |
| দাম্পত্য সঙ্গী | জ্যাক কার্কল্যান্ড  (বি. ১৯২৫; বিচ্ছেদ. ১৯৩০) ফ্রান্সিস বোল্টন ম্যালরি  (বি. ১৯৩১; বিচ্ছেদ. ১৯৩৫) সি. এইচ. "জেপ" গ্রোয়েন  (বি. ১৯৫৩; মৃ. ১৯৬৫) |

**ন্যান্সি ক্যারল** (জন্ম **অ্যান ভেরোনিকা লাহিফ**; ১৯ নভেম্বর ১৯০৩ - ৬ আগস্ট ১৯৬৫) ছিলেন একজন মার্কিন অভিনেত্রী ও গায়িকা। তিনি *দ্য ডেভিল্‌স হলিডে* (১৯৩০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল *লাফটার* (১৯৩০), *প্যারামাউন্ট অন পেরেড* (১৯৩০), *হট স্যাটারডে* (১৯৩২), *দ্য কিস বিফোর দ্য মিরর* (১৯৩৩), *দ্য ম্যান আই কিলড* (১৯৩২)।

## প্রারম্ভিক জীবন

ন্যান্সি ক্যারল ১৯০৩ সালের ১৯শে নভেম্বর নিউ ইয়র্ক সিটিতে জন্মগ্রহণ করেন। তার প্রকৃত নাম অ্যান ভেরোনিকা লাহিফ। তার পিতা টমাস লাহিফ ও মাতা অ্যান লাহিফ। তারা দুজনেই আইরিশ বংশোদ্ভূত ছিলেন। ক্যারল নিউ ইয়র্কের হলি ট্রিনিটি স্কুলে পড়াশোনা করেন, কিন্তু তিনি ১৬ বছর বয়সেই একটি ফিতা প্রস্তুতকারক কোম্পানির অফিসে স্টেনোগ্রাফারের কাজ পাওয়ার পর বিদ্যালয় ত্যাগ করেন।

ক্যারল ও তার বোন এলসি অপেশাদার প্রতিভার স্থানীয় প্রতিযোগিতায় নৃত্যে অংশ নিয়েছিলেন। এর মাধ্যমেই তার মঞ্চে অভিনয় জীবন শুরু হয় এবং পরবর্তীকালে পর্দায় তারকা খ্যাতি লাভ করেন। তিনি ব্রডওয়ের সঙ্গীতনাট্যে কাজ করার মধ্য দিয়ে তার অভিনয় জীবন শুরু করেন।

## কর্মজীবন

ন্যান্সির চলচ্চিত্রে অভিষেক ঘটে ১৯২৭ সালে *লেডিজ মাস্ট ড্রেস* দিয়ে। পরের বছর তিনি আটটি চলচ্চিত্রে কাজ করেন, তন্মধ্যে রিচার্ড ডিক্সের বিপরীতে তার অভিনীত *ইজি কাম, ইজি গো* তাকে তারকা খ্যাতি পাইয়ে দেয়। ১৯২৯ সালে তিনি *দ্য ড্যান্স অব লাইফ* চলচ্চিত্রে হাল স্কেলির বিপরীতে এবং *দ্য উল্‌ফ অব ওয়াল স্ট্রিট* চলচ্চিত্রে জর্জ ব্যানক্রফ্‌ট ও ওলগা ব্যাক্লানোভার সাথে শ্রেষ্ঠাংশে অভিনয় করেন।

তিনি ১৯৩০-এর দশকে সঙ্গীতধর্মী চলচ্চিত্রে কাজ করে সফলতা অর্জন করেন। তিনি ১৯৩০ সালে *দ্য ডেভিল্‌স হলিডে* চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন, কিন্তু *দ্য ডিভোর্সি* চলচ্চিত্রে অভিনয় করা নর্মা শিয়েরারের নিকট হেরে যান। পরবর্তীকালে তার অভিনীত অন্যান্য উল্লেখযোগ্য চলচ্চিত্র হল *লাফটার* (১৯৩০), *প্যারামাউন্ট অন পেরেড* (১৯৩০), ক্যারি গ্র্যান্ট ও র‍্যান্ডলফ স্কটের বিপরীতে *হট স্যাটারডে* (১৯৩২), জেমস হোয়েল পরিচালিত *দ্য কিস বিফোর দ্য মিরর* (১৯৩৩), এবং আর্নস্ট লুবিচ পরিচালিত *দ্য ম্যান আই কিলড* (১৯৩২)।

## তথ্যসূত্র

## বহিঃসংযোগ

* অলমুভিতে ন্যান্সি ক্যারল
* ইন্টারনেট ব্রডওয়ে ডেটাবেজে ন্যান্সি ক্যারল  (ইংরেজি)
* ইন্টারনেট মুভি ডেটাবেজে ন্যান্সি ক্যারল (ইংরেজি)
* ফাইন্ড এ গ্রেইভে ন্যান্সি ক্যারল (ইংরেজি)
* Photographs of Nancy Carroll
* Set of Carroll portraits and promotional shots}}
# লেডিস শুড লিসেন
সংক্ষিপ্ত ইউআরএল

| লেডিস শুড লিসেন |
| --- |
| ক্যারি গ্র্যান্ট, নিডিয়া ওয়েস্টম্যান এবং এডওয়ার্ড এভারেট হরটনের সাথে লবি কার্ড |
| পরিচালক | ফ্রাঙ্ক টাটল |
| রচয়িতা | ক্লোড বাইনিয়ন গাই বল্টন আলফ্রেড সেভোয়া (play) |
| শ্রেষ্ঠাংশে | ক্যারি গ্র্যান্ট ফ্রান্সেস ড্রেইক এডওয়ার্ড এভারেট হরটন |
| পরিবেশক | প্যারামাউন্ট পিকচার্স |
| মুক্তি | * ১০ আগস্ট ১৯৩৪ (1934-08-10)
 |
| স্থিতিকাল | ৬২ মিনিট |
| দেশ | যুক্তরাষ্ট্র |
| ভাষা | ইংরেজি |

লেডিস শুড লিসেন একটি ১৯৩৪ সালের আমেরিকান কমেডি চলচ্চিত্র যা ফ্র্যাঙ্ক টাটল পরিচালিত এবং ক্যারি গ্র্যান্ট, এডওয়ার্ড এভারেট হর্টন, ফ্রান্সেস ড্রেইক এবং নিডিয়া ওয়েস্টম্যান অভিনীত।

## অভিনয়ে

* ক্যারি গ্র্যান্ট- জুলিয়ান ডে লুসাক
* ফ্রান্সেস ড্রেইক- অ্যানা মিরেল
* এডওয়ার্ড এভারেট হোর্টন- পল ভারনেট
* নিডিয়া ওয়েস্টম্যান- সুসি ফ্ল্যামবার্গ
* রোজিটা মরিনো- মার্গেরিট সিন্তোস
* জোসেফ নর্থ- বাটলার
* চার্লস রে- হেনরি

## রিসেপশন

দ্য নিউ ইয়র্ক টাইমসের সমসাময়িক পর্যালোচনায়, সমালোচক ফ্র্যাঙ্ক এস. নিউজেন্ট লিখেছেন: "এর থিম ছাড়াও, প্যারামাউন্ট অফারটির সুপারিশ করার মতো খুব কমই আছে৷ কিছু সংক্ষিপ্ত মুহূর্ত আছে যখন দর্শকরা কিছু আশা করে যে ছবিটি প্রহসন হিসেবে আবির্ভূত হবে, কিন্তু প্রতিশ্রুতি রক্ষা করা হয় না।"

ভ্যারাইটির উলফ কাউফম্যান লিখেছেন যে গ্রান্টকে "নিষ্ঠুরভাবে ভুল" করা হয়েছিল কিন্তু স্ক্রিপ্টের রব ওয়াগনার লিখেছেন যে তিনি গ্রান্টের সাথে "বিশেষভাবে সন্তুষ্ট" ছিলেন, তাকে ইট হ্যাপেন্ড ওয়ান নাইট-এ ক্লার্ক গেবলের সাথে তুলনা করে বলেছেন "তার আনন্দদায়ক স্বভাব দ্বারা সকলকে অবাক করার ক্ষমতা দিয়ে হালকা কমেডি।"

## তথ্যসূত্র
# মর্নিং গ্লোরি (১৯৩৩-এর চলচ্চিত্র)

| মর্নিং গ্লোরি |
| --- |
| যুক্তরাষ্ট্রে মুক্তির মূল পোস্টার |
| পরিচালক | লোয়েল শারম্যান |
| প্রযোজক | পান্ড্রো এস. বারম্যান |
| চিত্রনাট্যকার | হাওয়ার্ড জি. গ্রিন |
| উৎস | জো আকিন্স কর্তৃক  *মর্নিং গ্লোরি* |
| শ্রেষ্ঠাংশে | * ক্যাথরিন হেপবার্ন
* ডগলাস ফেয়ারব্যাঙ্কস জুনিয়র
* আডলফ মেনজো
 |
| সুরকার | মাক্স স্টাইনার |
| চিত্রগ্রাহক | বার্ট গ্লেনন |
| সম্পাদক | উইলিয়াম হ্যামিলটন |
| প্রযোজনা কোম্পানি | আরকেও রেডিও পিকচার্স |
| পরিবেশক | আরকেও রেডিও পিকচার্স |
| মুক্তি | * ১৮ আগস্ট ১৯৩৩ (1933-08-18) (যুক্তরাষ্ট্র)
 |
| স্থিতিকাল | ৭০ মিনিট |
| দেশ | মার্কিন যুক্তরাষ্ট্র |
| ভাষা | ইংরেজি |
| নির্মাণব্যয় | $২৩৯,০০০ |
| আয় | $৫৮২,০০০ |

মর্নিং গ্লোরি হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো।

চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে *স্টেজ স্ট্রাক* নামে চলচ্চিত্রটি পুনর্নির্মিত হয়।

## কুশীলব

* ক্যাথরিন হেপবার্ন - ইভা লাভলেস
* ডগলাস ফেয়ারব্যাঙ্কস জুনিয়র - জোসেফ শেরিডান
* আডলফ মেনজো - লুই ইস্টন
* ম্যারি ডানকান - রিটা ভেরনম
* সি অব্রি স্মিথ - রবার্ট হার্লি "বব" হেজেস
* ডন আলভারাদো - পেপি ভেলেজ
* ফ্রেডরিক স্যান্টলি - উইল সিমোর, ইস্টনের সহকারী
* রিচার্ল কার্ল - হেনরি লরেন্স, মঞ্চ সমালোচক
* টাইলার ব্রুক - চার্লি ভ্যান ডুয়েসেন
* জেনেভা মিচেল - গোয়েন্ডোলিন হল
* হেলেন ওয়্যার - নেলি নাভার

## নির্মাণ

ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।

## মূল্যায়ন

### বক্স অফিস

সিনেমা সার্কিটগুলো তাদের প্রদর্শনীর খরচ বাদ দিয়ে বক্স অফিস টিকেট বিক্রির ১১৫,০০০ মার্কিন ডলার মুনাফা অর্জন করে।

### সমালোচকদের প্রতিক্রিয়া

পর্যালোচনা সংগ্রাহক ওয়েবসাইট রটেন টম্যাটোস-এ ৯টি পর্যালোচনার ভিত্তিতে ৬.১/১০ গড়ে চলচ্চিত্রটির রেটিং স্কোর ৮৭%।

### পুরস্কার

৬ষ্ঠ একাডেমি পুরস্কার
* **বিজয়ী:** শ্রেষ্ঠ অভিনেত্রী - ক্যাথরিন হেপবার্ন

## তথ্যসূত্র

## বহিঃসংযোগ

* আমেরিকান ফিল্ম ইন্সটিটিউট ক্যাটালগে *মর্নিং গ্লোরি*
* অলমুভিতে *মর্নিং গ্লোরি* (ইংরেজি)
* ইন্টারনেট মুভি ডেটাবেজে *মর্নিং গ্লোরি*  (ইংরেজি)
* টিসিএম চলচ্চিত্র ডেটাবেজে *মর্নিং গ্লোরি*
* বক্স অফিস মোজোতে *মর্নিং গ্লোরি* (ইংরেজি)
* ব্রিটিশ ফিল্ম ইনস্টিটিউট চলচ্চিত্র এবং টিভি ডেটাবেজে *মর্নিং গ্লোরি* (ইংরেজি)
* *মর্নিং গ্লোরি* রটেন টম্যাটোস-এ